Θοδωρής Γκίτκος

Ο **Θοδωρής Γκίτκος** (γεννημένος στις 12 Ιανουαρίου 1974) είναι Έλληνας βετεράνος ποδοσφαιριστής και νυν προπονητής τερματοφυλάκων, που έχει συνδέσει το όνομά του και την καριέρα του κυρίως με τον ΠΑΣ Γιάννινα, τον Εθνικό Αστέρα και τον Ολυμπιακός Βόλου.

## Ποδοσφαιρική καριέρα
Ξεκίνησε την καριέρα του στην **Θύελλα Στενημάχου Ημαθίας**. 

Το καλοκαίρι του 1993 μετακόμισε στην ομάδα των Ποντίων Βέροιας, όπου και αγωνίσθηκε για μια τριετία και με την με τη φανέλα της οποίας κατέγραψε 15 εμφανίσεις στο πρωτάθλημα της Γ΄ Εθνικής και 22 εμφανίσεις στο πρωτάθλημα της Β΄ Εθνικής.

Το καλοκαίρι του 1996 κατηφόρισε στον Πειραιά για να αγωνιστεί στον Ιωνικό. Αν και παρέμεινε για 4 ½ σεζόν στο ρόστερ της ομάδας, αγωνίστηκε μόνο μια φορά σε επίσημο αγώνα της Α’ Εθνικής.

Το Γενάρη του 2001 αποδεσμεύθηκε από τον Ιωνικό για να συνεχίσει την καριέρα του, για μια 2 ½ χρόνια, στον ΠΑΣ Γιάννινα.  Με τους Ηπειρώτες αγωνίστηκε τόσο στην Α’ Εθνική (35 συμμετοχές), όσο και στην Β’ (14 συμμετοχές).

Τον Ιουλίου του 2003 υπέγραψε διετές συμβόλαιο συνεργασίας με τον Άρη Θεσσαλονίκης, όπου τελικά παρέμεινε μόνο για τη σεζόν 2003/04. 

Με τους «κίτρινους» είχε συνολικά 20 συμμετοχές (15 συμμετοχές για το Πρωτάθλημα Α’ Εθνικής, 2 συμμετοχές στο θεσμό του Κυπέλλου Ελλάδος αλλά και 3 συμμετοχές στο Κύπελλο ΟΥΕΦΑ). Πραγματοποίησε το ντεμπούτο του στην Α Εθνική, στις 6 Απριλίου 2014 στον αγώνα, Αστέρας Τρίπολης - Άρης 2-2.  

Τα αξεπέραστα οικονομικά προβλήματα του Άρη και η αδυναμία εξεύρεσης λύσεων, τον οδήγησαν στην πόρτα της εξόδου, για να καταλήξει τελικά στην Κέρκυρα. 

Στους "Φαίακες" αγωνίστηκε σε 8 ματς για το πρωτάθλημα της Α’ Εθνικής την περίοδο 2004-2005. Η ομάδα κατέλαβε την 16η θέση και υποβιβάστηκε στο τέλος της χρονιάς στη Β΄ Εθνική. Ο Γκίτκος παρέμεινε στο ρόστερ της ομάδας και τη σεζόν 2005/06 αλλά αγωνίστηκε μόνο μια φορά. Η Κέρκυρα κέρδισε την επάνοδό της στη μεγάλη κατηγορία με τον Γκίτκο να αποχωρεί στα τέλη της σεζόν. 

Την περίοδο 2006-2007 αγωνίστηκε ως βασικός (29 συμμετοχές) με τα χρώματα της Νίκης Βόλου.

Από το καλοκαίρι του 2007 και για μια πενταετία υπερασπίστηκε την εστία του Εθνικού Αστέρα. 

Επέστρεψε στο Βόλο και φόρεσε για μια διετία (2014-16) τη φανέλα του Ολυμπιακού Βόλου  Κατά τις 2 αυτές χρονιές  ο Γκίτκος έκανε πρωταθλητισμό με τη φανέλα του Ολυμπιακού Βόλου, καταφέρνοντας να αγωνιστεί και στα δύο παιχνίδια που έκριναν τη μη άνοδο των ερυθρόλευκων στη Super League, τη σεζόν 2012-13 με τον Παναιτωλικό (1-2) στο Πανθεσσαλικό Στάδιο, στην τελευταία αγωνιστική των playoffs και τη σεζόν 2013-14 στο μπαράζ με την Ξάνθη στο Κ. Βικελίδης(1-2). 

Από το Σεπτέμβριο του 2014 εργάστηκε ως προπονητής – εκπαιδευτής Τερματοφυλάκων στα αναπτυξιακά τμήματα υποδομής της Σχολής ποδοσφαίρου του ΠΑΟΚ Κουλούρας Ημαθίας. 

Ολοκλήρωσε οριστικά την καριέρα του ως ποδοσφαιριστής, αγωνιζόμενος τη σεζον 2014/15 στα Λευκάδια Ημαθίας, κατέχοντας το διπλό ρόλο του παίκτη (αγωνίστηκε σε 2 ματς) και προπονητή.

Στη συνέχεια εργάστηκε, για μια πενταετία (2018-2023), αποκλειστικά ως προπονητής τερματοφυλάκων στη Βέροια 1960.

Τη σεζόν 2023/24 διετέλεσε προπονητής τερματοφυλάκων στην Κοζάνη.

Τον Αύγουστο του 2024 ανέλαβε το πόστο του προπονητή τερματοφυλάκων στην Αναγέννηση Καρδίτσας. 

## Προσωπική ζωή
Ο Γκίτκος είναι έγγαμος και πατέρας δυο (2) παιδιών. Είναι επίσης μέλος του Δ.Σ. του Συνδέσμου Προπονητών Ποδοσφαίρου Ημαθίας.

## Παραπομπές

## Πηγές
*Προφίλ του Θεόδωρου Γκόλια στο transfermarkt.com

Κατηγορία:Έλληνες ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Ιωνικού Νίκαιας
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Α.Ο. Κέρκυρας
Κατηγορία:Ποδοσφαιριστές Νίκης Βόλου
Κατηγορία:Ποδοσφαιριστές Εθνικού Αστέρα
Κατηγορία:Ποδοσφαιριστές Ολυμπιακού Βόλου
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας